open-index/open-wikipedia-markdown huggingface dataset:
Hermann Maier

**Hermann Maier** (* 7. december 1972, Altenmarkt im Pongau, Rakúsko) je bývalý rakúsky lyžiar. Svoje prvé preteky vo Svetovom pohári vyhral 23. februára 1997. Celkovo vyhral 54 pretekov Svetového pohára. Je držiteľom štyroch veľkých krištálových glóbusov za celkové víťazstva vo Svetovom pohári, a to za sezóny 1997/1998, 1999/2000, 2000/2001, 2003/2004, ktorý sa udeľuje pretekárovi s najvyšším počtom bodov získaných v sezóne.

Do histórie sa veľkými písmenami zapísal na olympiáde v Nagane v roku [1998], kde 13. februára v zjazde predviedol hrôzostrašný 40 metrov dlhý a nekontrolovaný let po ktorom skončil v ochrannej sieti. Akoby zázrakom vyviazol bez zranení a v nasledujúcich olympijských dňoch vyhral[Super G a obrovský slalom.

Jeho kariéra mohla predčasne skončiť v roku 2001 potom ako sa jeho motorka zrazila s Mercedesom Wolfanga F. Urpel početné zranenia, vrátane otvorenej zlomeniny tretieho stupňa, pomliaždeniny pravej päty, v oblasti panvy a objavili sa aj známky zlyhania obličiek. Veľké obavy mali lekári aj o jeho nohu, ale nakoniec sa im ju podarilo zachrániť. Dostal sa z najhoršieho a po 508 dňoch sa vrátil na svahy. V roku 2003 vyhral Super G Svetového pohára a na MS v tej istej disciplíne získal striebro.

Kariéru ukončil pred začiatkom olympijskej sezóny 2009/2010 iba pár mesiacov pred olympiádou vo Vancouveri. Pre jeho priaznivcov to bol veľký šok, keďže sa po operácii kolena cítil dobre a poctivo sa pripravoval na OH.

## Víťazstvá vo Svetovom pohári

## Umiestnenie vo Svetovom pohári
:**Por.** = Poradie

## Referencie


## Iné projekty

## Externé odkazy
* 
* 
* oficiálna stránka 

Kategória:Rakúski alpskí lyžiari
Kategória:Rakúski olympijskí víťazi
Kategória:Rakúski strieborní olympijskí medailisti
Kategória:Rakúski bronzoví olympijskí medailisti
Kategória:Olympijskí víťazi v alpskom lyžovaní
Kategória:Majstri sveta v alpskom lyžovaní
Kategória:Osobnosti z okresu St. Johann im Pongau
Štátna cesta 1 (Albánsko)

**Štátna cesta 1** () je 118 kilometrov dlhá štátna cesta v Albánsku. Spája mesto Vorë s mestami Fushë-Krujë, Lezhë a Shkodër a cez hraničný priechod Han i Hotit prechádza do Čiernej Hory. 

Cesta SH1 je súčasťou európskej cesty E762. V súčasnosti tu prebieha masívna rekonštrukcia a rozširovanie komunikácie do kategórie - rýchlostná cesta *(superstradë)*. Na úseku Fushë Krujë-Milot je cesta rozširovaná dokonca až do parametrov diaľnice *(autostradë)* a táto časť sa v budúcnosti stane zároveň aj súčasťou trasy diaľnice A1.

thumb|left|350px|Práce na SH1 pri hranici s Čiernou Horou

## Rozšírenia cesty
Nasledujúca tabuľka ponúka detailný prehľad postupu stavebných prác na rozširovaní cesty SH1

## Zdroj
* Google maps

1
Jozef Kostka

**Jozef Kostka** (* 29. január 1912, Stupava† 30. september 1996, Bratislava) bol slovenský sochár,  zakladateľ slovenského moderného sochárstva.

## Životopis
### Školské roky
Vyučil sa v džbánkárskej dielni svojho strýka Ferdiša Kostku. V rokoch 193237 študoval na Vysokej škole umeleckého priemyslu v Prahe u prof. Karola Dvořáka. V rokoch 193839 študoval na École des Beaux-Arts v Paríži.

### Pedagogická činnosť
V rokoch 194049 pôsobil na Slovenskej vysokej škole technickej, odbor modelovanie. Táto škola bola akousi predchodkyňou Vysokej školy výtvarných umení.

V roku 1949 spoluzakladal Vysokú školu výtvarných umení v Bratislave. Spolu s Rudolfom Pribišom vychovali množstvo vynikajúcich slovenských sochárov (Jankovič, Meliš, Huba, Roller, Brezany). V jeho ateliéri pôsobil dva roky ako asistent slovenský sochár Justín Hrčka. Až na nátlak normalizátorov školu opustil.

### Tvorba
Kostkova tvorba je z väčšej časti figurálna, vyrovnáva sa s princípmi figurácie ako ju formuloval ešte Auguste Rodin. Ale najmä v šesťdesiatych rokoch 20. storočia inklinoval aj k archetypálnejším formám abstrakcie nadväzujúc na odkaz Constantina Brâncuşiho. V tejto časti tvorby sa u Kostku naplno prejavil zmysel pre materiál a citlivé až lyrické skúmanie procesu tvorby plastiky.

Je tvorcom mnohých pamätníkov napr. pomník Víťazstva pre Bratislavu 194649. Pomník SNP pre Partizánske 194650 patrí medzi najlepšie pamätníky na tému SNP. V roku 1957 sa zúčastnil na medzinárodnom bienále v São Paulo. Na svetovej výstave v Bruseli roku 1958 bol odmenený za reliéf „Na brehu rieky“ striebornou medailou, v tom istom roku sa zúčastňuje bienále v Benátkach. Je taktiež autorom súsoší Vďaka na bratislavskom Slavíne 1963, či plastiky Slovenská jar – pomník Ľudovíta Štúra v Modre 1964. V rokoch 196668 podnikol študijné cesty do Anglicka, Francúzska a Talianska. Patrí aj k laureátom ceny Cypriána Majerníka 1963, či k nositeľom titulu národný umelec 1967.

Napriek ťažkému obdobiu v ktorom žil dokázal si zachovať svoj ľudský morálny kredit.

## Iné projekty

## Externé odkazy
* [Diela Jozefa Kostku v [SNG] ]
* Webová stránka

Kategória:Osobnosti zo Stupavy
Kategória:Slovenskí sochári
Kategória:Česko-slovenskí národní umelci
Lee Aronsohn

náhľad|Lee Aronsohn, John Cryer a Chuck Lorre (v poradí zľava)

**Lee Aronsohn** (* 15. december 1952) je televízny scenárista a producent, ktorý napísal
niekoľko veľmi úspešných sitkomov, ako *[[Love Boat]]*, *[[Who's the Boss?]]*, *[[Murphy Brown]]*, *[[Grace Under Fire]]*, *[[Cybill]]* a *[[Teória veľkého tresku (seriál)|Teória veľkého tresku]]*. 

V roku 2003 spolu s Chuck Lorreom vytvorili ďalší veľmi úspešný sitkom *[[Dva a pol chlapa]]*, pre ktorý Aronsohn napísal aj pôvodnú hudbu. Okrem písania scenárov bol Aronsohn aj výkonný producent pre niektoré epizódy a v roku 2006 jednu epizódu aj sám prvýkrát režíroval.

## Iné projekty

## Externé odkazy
* 

Kategória:Narodenia v 1952
Kategória:Producenti USA
Kategória:Scenáristi USA
Murphy Brownová

***Murphy Brownová*** bol americký televízny sitkom, ktorý vysielala televízia CBS od roku 1988 až do 1998. V hlavnej úlohe účinkovala Candice Bergenová ako Murphy Brownová, investigatívna novinárka a hlásateľka správ v televízií FYI, fiktívnej sekcii CBS.

Brownová bola vyliečená alkoholička, ktorá sa v prvej epizóde vrátila do FYI z liečenia na Klinike Betty Fordovej (Betty Ford Clinic). Jej kolegovia v FYI sú staromódny hlásateľ Jim Dial (Charles Kimbrough), reportér Frank Fontana (Joe Regalbuto), ktorý neznáša tupé, ktoré musí nosiť, a roztržitá Corky Sherwoodová (Faith Ford), bývalá Miss Amerika. Nováčikom v tíme bol producent Miles Silverberg (Grant Shaud), ktorý ako mladý 25-ročný so skúsenosťami iba z verejnoprávnej televízie bol dokonalý objekt na neľútostné mučenie od Murphy. Tím z FYI sa často stretáva v bare U Phila, ktorý je krížom cez cestu z ich štúdia vo Washingtone. Majiteľa baru Phila stvárnil Pat Corley.

## Nominácie a ocenenia

Seriál získal Cenu Emmy v rokoch 1990 a 1992 a hlavná postava, Candice Bergen získala ocenenie za hlavnú postavu 5 krát v rokoch 1989, 1990, 1992, 1994 a 1995. Herečka Colleen Dewhurst, získala dve ocenenia, v rokoch 1989 a 1991, ktoré jej bolo udelené posmrtne. Okrem toho mal seriál ešte ďalšie 3 nominácie, Faith Ford získala 5 nominácií na Ocenenie pre herečku vo vedľajšej úlohe a Candice Bergen mala ešte ďalšie 2 nominácie.

Seriál získal Zlatý Glóbus v roku 1992 a ďalšie 4 nominácie. Candice Bergen získala za postavu Murphy Brownovej toto ocenenie v rokoch 1989 a 1992 plus ďalších 6 nominácií. Faith Ford bola nominovaná 2-krát.

## Externé odkazy
*Murphy Brown na IMDb

Kategória:Sitkomy USA
Kategória:Televízne seriály z roku 1989
Stolový nábytok

náhľad|Kuchynský stôl so stoličkami
**Stolový nábytok** alebo len **stôl** je druh nábytku. Je zhotovený zo širokej tabule (dosky) vodorovne spočívajúcej na podstavcoch, tzv. nohách (obyčajne štyroch), používaný pri práci, pri podávaní jedál, bohoslužbe (oltár) a pod. Poznáme veľa druhov stolov.

## Konštrukcia
### Základné rozmery stolov
Medzi základné rozmery stolov patrí:
* veľkosť stolovej dosky

Pri určovaní veľkosti stolovej dosky treba vychádzať z: potreby miesta pre osoby, potreby miesta pre potreby a predmety na stolovej doske a z podmienok na umiestnenie stola v miestnosti.

Šírka jedného miesta za stolom sa určuje šírkou lakťov. Pohybuje sa od 500 - 750 mm.

Plocha stolovej dosky pri písaní by mala byť asi 750 x 600 mm, a pri stolovaní asi 600 x 400 mm.

* výška stolovej dosky nad dlážkou

Výška stolov je určená podľa využiteľnosti. Či sú to stoly napr. odkladacie, spoločenské, jedálenské, viacúčelové alebo pracovné v stoji...

Výška stolovej dosky pri písaní a pri stolovaní by mala byť asi 720 x 730 mm.

### Konštrukcia nosnej časti
náhľad|Konštrukcia stola (1. stolová doska, 2. nosná časť stola)
U stolov rôzneho typu nosnú časť tvoria: nohy, nohy s lubmi, boky, skrinky, stolíky, konzoly. U stolov jedálenských sa ako nosná časť používajú nohy s lubmi. Spojenie nohy s lubom môže byť nerozoberateľné (na čap a dlab a na kolíky) alebo rozoberateľné (napr. skrutky).

Nohy a luby sa väčšinou vyrábajú z masívneho dreva ale aj kovu. Tvar nôh môže byť štvorcový, obdĺžnikový, troj-, šesť-, osem-, uholníkový atď. Tvar lubov je väčšinou štvorcový, obdĺžnikový alebo kruhový prierez.

### Spôsoby zväčšovania stolovej dosky
Stolová doska sa dá zväčšiť rôznymi spôsobmi. Sú to napr.:
* stoly s prídavnými stolovými doskami na hranách nepohyblivej stolovej dosky
* stoly s prídavnými stolovými doskami na hranách pohyblivej stolovej dosky
* stoly s rozdelenou základnou stolovou doskou a prídavnými stolovými doskami v strede medzi nimi
* stoly s preklápacou prídavnou stolovou doskou

## Stoly spoločenské, písacie
náhľad|Písací stôl
Spoločenské stoly predstavujú skupinu stolového nábytku, ktoré môžu byť rôznych tvarov, rôznej konštrukcie a z rôznych materiálov. Konštrukcia týchto stolov je podobná ako stolov jedálenských pričom nároky na pevnosť sú tu nižšie. Väčšie rozdiely sú vo voľbe materiálov na stolovú dosku.

Písacie stoly - v súčasnosti prevláda výroba písacích stolov z veľkoplošných materiálov s demontovateľnou konštrukciou. Písacie stoly sú väčšinou doplnené závesnými zásuvkami alebo pojazdnými kontajnermi.

## Galéria rôznych druhov stolov

Ceremonial table.jpg|Prestretý jedálenský stôl
2008-04-13 Expandable table expanding.jpg|Spôsob zväčšenia stolovej dosky
Dinner table and chairs.jpg|Jedálenský stôl so stoličkami
Ma-table-repeinte.JPG|Plastový stôl
Ryansdesk.svg|Stôl pod počítač
Schreibtisch aufgeräumt.jpg|Písací stôl
Picnic table.jpg|Stôl na piknik
Benchdog.jpg|Pracovný stôl - ponk (hoblica)


## Iné projekty

Kategória:Nábytok
Kategória:Stolovanie
Majster Jedi

**Majster Jedi** je vo svete Star Wars najvyššia možná „hodnosť“ v ráde Jedi. Nadväzuje na hodnosti Rytier Jedi a Padawan (učenec). Majstrom sa najčastejšie stáva Rytier potom, čo vycvičil (niektorého) svojho Padawana na hodnosť Rytiera. Menej obvyklý spôsob udelenie tejto hodnosti je na návrh členov Rady Jediov (nimi sú členmi najlepší Majstri).

Majstri boli vždy veľmi vážení a uctievaní v spoločnosti, aj keď hodnosti dosiahli naozaj len tí najlepší Jediovia. Významným Majstrom Jedi (a predstaveným Rádu) bol napríklad Arca (viac Sithské vojny).

Kategória:Hviezdne vojny
Malachor V

**Malachor V** je fiktívna planéta vo svete Hviezdnych vojen.

## História
Za doby Sithského Impéria patrila planéta pod jeho správu. Na povrchu bola postavená Trayuská Akadémia, postavená pravdepodobne pred  20 000 rokmi. Bolo to práve tam, kde sa okolo 4000 BBY Jedi Revan a Malak vydali na cestu temnou stranou.

Práve tu bola vybojovaná posledná bitka v Mandalorianských vojnách, kde boli Mandaloriani úplne porazení, tedy už Temným Pánom zo Sithov, Darth Revanom. 

Po tom, čo bol Revan vrátený na svetlú stranu a porazil Malaka, do Trayuskej Akadémie dorazila iná Sith Lady, Darth Traya. So svojími dvomi učencami, Darth Sionom a Darth Nihilusom, tu založili Sithský Triumvirát a spoločne vládli predovšetkým Sithom. 

Na konci Prvého Jedijského Vyhladzovania bola planéta zničená po zapnutí generátorov tieňov. Spoločne s planétou zomreli Darth Sion aj Darth Traya.

Kategória:Planéty Hviezdnych vojen
Štátna cesta 2 (Albánsko)

**Štátna cesta 2** () je 40 kilometrov dlhá štátna cesta v Albánsku, ktorá spája mestá Drač a Tirana. 18 kilomerov dlhý úsek po mesto Vorë je zároveň súčasťou zatiaľ jediného albánskeho diaľničného ťahu A1. 

Cesta sa Začína v križovatke s SH4 v západnej časti mesta Drač a končí križovatkou s cestami SH1 a SH3 neďaleko Tirany. Po trase SH2 zatiaľ nie je vedená žiadna európska cesta.

## Galéria

Súbor:Tirana Durres.jpg|Diaľnica medzi Dračom a Tiranou


## Iné projekty

## Zdroj
* Google maps

2
Sharon den Adel

**Sharon den Adel** (* 12. júl 1974, Waddinxveen, Holandsko) je speváčka a vokalistka metal/rockovej skupiny Within Temptation.

Vyštudovala marketing a istý čas pracovala v tejto oblasti. Jej snom bolo spievať a zlom nastal, keď spoznala svojho partnera, hudobníka Roberta Westerholta. Spolu založili rockovo–metalovú skupinu Within Temptation, v ktorej Sharon dodnes spieva. 

## Osobný život
Sharon den Adel žije s gitaristom a zakladateľom skupiny Within Temptation, Robertom Westerholtom v holandskom mestečku Hilversum. Spolu majú dcéru Evu Lunu, ktorá sa narodila 7. decembra 2005, syna Robina Aidena, narodeného 1. júna 2009 a syna Logana Arwina, narodeného 31. marca 2011

## Albumy
### ''Enter'' 1997
Ich prvý debutový album *Enter* vyšiel v roku 1997 a mal veľký úspech. Vydala ho ich materská nahrávacia spoločnosť DSFA Records. 

### ''Mother Earth'' 2000 – 2003
Ich ďalší album sa volal *Mother Earth*, ktorý je pre mnohých skalných fanúšikov to najlepšie čo skupina dosiaľ vydala. Za spomínaný album dostala kapela viacero hudobných ocenení a umiestnila sa aj na rebríčkoch hudobných hitparád.
 
V roku 2001 odišli zo skupiny Ivar de Graaf a Martijn Westerholt, ktorých nahradili Stephen van Haestregt a Martijn Spierenburg. Ďalším prírastkom bol aj gitarista Ruud Adrianus Jolie.

### ''The Silent Force'' 2004 – 2006
Tretí album s názvom *The Silent Force* sa na trhu objavil v roku 2004, ktorý bol opäť ohodnotený viacerými odceneniami a zapríčinil aj zopár koncertov.

### ''The Heart of Everything'' 2007 – 2009
Zatiaľ posledný album *The Heart of Everything* je podľa mnohých zároveň aj najlepším. S týmto albumom sa skupina vydala na veľké turné po pobaltských krajinách, Holandsku a aj v mnohých ďalších krajinách a dokonca aj po Severnej Amerike.

## Iné projekty

## Externé odkazy
* http://www.discogs.com/artist/Sharon+den+Adel

Kategória:Holandské heavymetalové speváčky
Kategória:Holandskí vegetariáni
Kategória:Osobnosti z Waddinxveenu
Tipuľa bahenná

**Tipuľa bahenná** (*Tipula paludosa*) je druh hmyzu z čeľade tipuľovité (*Tipulidae*).

## Morfológia
Táto tipuľa je žltkastosivá alebo svetlohnedá, má tenké nohy hrdzavej farby, 14-článkové nitkovité
tykadlá a jeden pár blanitých krídel s hrdzavým predným okrajom. Vzhľadom pripomína komára, je však oveľa väčšia (telo má dlhé 22 - 27 mm). Larva je valcovitá, dlhá 40 mm, priečne vráskavá, beznohá, zemitosivej farby, vybavená ústnym hryzavým ústrojom. Na konci bruška sa nachádza veniec chitínových výrastkov.

náhľad|left|Pár tipule bahennej
## Vývoj
Prezimujú mladé larvy, ktoré na jar intenzívne žerú; zakukľujú sa v júli - auguste. Dospelé tipule vyletujú v auguste - septembri a kladú vajíčka do pôdy, a to jednotlivo alebo v kope. Po dvoch týždňoch sa liahnu larvy, ktoré začínajú intenzívne žrať. Tento druh má za rok jednu generáciu.

## Zdroj
* A.Studziňski, F.Kagan, Z. Sosna: *Atlas chorôb a škodcov zeleniny*

## Iné projekty

Kategória:Tipuľovité
Celta

**Celta** je nepremokavá plachta  alebo diel stanu z nej vyrobený, ako aj plachta na nákladných autách. V minulosti bola nepremokavosť dosahovaná hustým tkaním bavlnených nití, neskôr chemickou impregnáciou. Dnes sa vyrába potiahnutím bavlnenej, alebo syntetickej látky syntetickým nepremokavým povlakom, pričom je možné zabezpečiť aj paropriepustnosť.
Mora gama

**Mora gama** (*Autographa gamma*, syn. *Plusia gamma*) je druh motýľa z čeľade morovité (Noctuidae). Vyskytuje sa v celej Európe.

## Morfológia
Predné krídla majú tmavohnedú farbu, pri prednom okraji s charakteristickou zlatou škvrnkou v tvare gréckeho písmena gama. Zadné krídla sú sivožlté so širokým hnedým rozstrapkaním. Rozpätie krídel okolo 45 mm. Húsenica je zelenožltá alebo zelená, má len tri páry zadných nôh, telo ku koncu rozšírené, na chrbtovej časti 6 nezreteľných svetlých čiar, na bokoch bledožlté pásiky prebiehajúce pozdĺž dýchacích otvorov. Celé telo húsenice pokrývajú riedke drobné bodky na bradavkách. Telo dospelej húsenice meria okolo 32 mm.

## Mora gama ako škodca
Je to polyfágny druh, v niektorých rokoch spôsobuje značné škody. Škodia húsenice, ktoré skeletujú listy. Pri masovom výskyte ničia takmer celú listovú čepeľ.
náhľad|left|Húsenica mory gama
### Vývoj
Škodca prezimuje obyčajne v štádiu húsenice na hostiteľských rastlinách alebo pod suchými zvyškami na zemi, ale môže prezimovať aj v iných štádiách. Na jar po zakuklení vyletujú motýle, ktoré v máji alebo začiatkom júna kladú vajíčka na listy rozličných kultúrnych rastlín. Húsenice jednej generácie poškodzujú často hrach, repu a zemiaky. Zakukľujú sa vo voľných zámotkoch, najčastejšie v mieste žerú. V auguste sa objavujú motýle, ktoré kladú vajíčka na repe, ďateline a na iných rastlinách. Húsenice tejto generácie prezimujú.

## Zdroj
* *A.Studziňski, F.Kagan, Z. Sosna - Atlas chorôb a škodcov zeleniny*

## Iné projekty

Kategória:Morovité
Tipuľa kapustová

**Tipuľa kapustová** (*Tipula oleracea*) je druh hmyzu z čeľade tipuľovité (*Tipulidae*).

## Morfológia
Tipuľa kapustová dosahuje dĺžku 22 - 26 mm, je štíhla, žltkastopopolavá s hnedými pásmi pozdĺž
chrbta; tykadlá má nitkovité, 13-článkové, nohy dlhé, tenké, hrdzavej farby. Larvy dlhé 30 mm sú zemitosivej farby, valcovité, beznohé. Prezimujú v pôde. 

## Vývoj
náhľad|left|Tipuľa kapustová
Dospelý hmyz lieta od apríla do júna a od augusta do októbra. V tom čase samičky kladú v lete vajíčka na nízke rastliny alebo na zem. Larvy sa vyskytujú od mája do júla a od augusta do apríla.

## Zdroj
* A.Studziňski, F.Kagan, Z. Sosna: *Atlas chorôb a škodcov zeleniny*

## Iné projekty
 

Kategória:Tipuľovité
Ang Rita

**Ang Rita** (* 1948† 21. september 2020) bol nepálsky horolezec a šerpa, prvý človek, ktorý vystúpil na Mount Everest 10-krát.

## Lezenie
Ako výškový nosič rôznych výprav vystúpil na Dhaulágirí, Čho Oju, Kančendžongu (v zime), Makalu, a v priebehu rokov 1983 - 1996 desaťkrát na Mount Everest bez umelého kyslíka, z toho raz v zime a raz zo severu, teda z Číny. V Česko-Slovensku sú známe najmä dve výpravy v roku 1984: na jar s D. Štěrbovou a V. Komárkovou na Čho Oju, na jeseň s J. Psotkom a Z. Demjánom na Mount Everest južným pilierom. Práve Ang Rita videl J. Psotku naposledy živého.

Pre zdravotné problémy (cirhóza) po svojom poslednom výstupe na Everest prestal liezť. Od nepálskej vlády dostal titul *Snežný leopard*. Na viacero osemtisícoviek vyliezli aj jeho dvaja synovia.

## Literatúra
* M. Vranka: *Horolezectvo na prelome tisícročí*, Šport 2003.
* D. Štěrbová: *Čo Oju - tyrkysová hora*, Olympia Praha 1988.
* F. Kele a kol.: *Everest*, Šport 1986.

## Externé odkazy
* Sám o sebe 

Kategória:Nepálski horolezci
Jozef Hodorovský

**Jozef Hodorovský** (* 18. august 1921 – † 25. marec 2005) bol slovenský herec.

Celú mladosť prežil v Spišskej Novej Vsi, kde absolvoval Učiteľský ústav. Už počas štúdia sa venoval ochotníckemu divadlu v súbore Hviezdoslav.

V roku 1944 nastúpil do Slovenského divadla v Prešove ako profesionálny herec. Od roku 1945 pôsobil ako člen činohry vo Východoslovenskom národnom divadle v Košiciach (dnes Národné divadlo Košice), kde sa podieľal na budovaní činoherného súboru v povojnovom období. Spolu s Jánom Borodáčom patril k osobnostiam, ktoré stáli pri vzniku a formovaní divadla.

V neskoršom období pôsobil aj ako šéf činohry. Okrem hereckej činnosti sa venoval réžii, scenáristike a dramaturgii.

V roku 1977 mu Literárny zväz udelil cenu za celoživotnú tvorbu.

## Tvorba
Vo Východoslovenskom národnom divadle odohral 276 postáv a režíroval 17 hier. Pre rozhlas a *Ma-ra-tón* napísal množstvo pásiem, scénok a reportáži. Bol publicistom a prekladateľom do poľštiny a lužickosrbčiny. V rokoch 1960- 1968 vytvoril pre deti svojráznu postavu uja Bonifáca. V nemčine mu vyšla kniha pre deti *Wier spielen Theater*.

Hral vo filmoch Organ, Človek na moste, Správca skanzenu. Pre politické postoje v rokoch 1968 - 1969 bol 20 rokov vylúčený zo Zväzu slovenských dramatických umelcov.

Jozef Hodorovský je považovaný za pôvodného tvorcu a predstaviteľa postavy **Ander z Košíc**. Postavu vytvoril v 50. rokoch 20. storočia a rozvíjal ju v spolupráci s herečkou **Ľudmilou (Lujzou) Grossovou**, známou ako **Erža**.

Spolu vystupovali v kabaretných a zábavných programoch v divadlách, kultúrnych domoch, liečebných ústavoch a na verejných podujatiach po celom Slovensku. Programy mali improvizačný charakter a boli založené na dialógoch, ktoré písal a dramaturgicky pripravoval Jozef Hodorovský.

Po roku 1968 bol Jozefovi Hodorovskému v dôsledku politických okolností udelený zákaz verejného účinkovania, čím bola jeho umelecká činnosť výrazne obmedzená.V neskoršom období sa postava Andera stala známou najmä v podaní iných interpretov, pričom pôvodné autorstvo a vznik postavy je späté s Jozefom Hodorovským.

Jozef Hodorovský je autorom rozsiahleho autobiografického rukopisu s názvom Spoveď herca, v ktorom zaznamenal svoje spomienky na pôsobenie v košickom divadle, herecké a režijné skúsenosti, ako aj dobové spoločenské okolnosti. Dielo vzniklo pre súkromné účely a nebolo oficiálne publikované.

Podľa dokumentu RTVS (2026) autor zanechal aj autobiografický rukopis Spoveď herca…

## Externé odkazy
* 
* 
* Jozef Hodorovský

Kategória:Slovenskí divadelní herci
Kategória:Slovenskí filmoví herci
Kategória:Slovenskí ochotníci
Kategória:Slovenskí divadelní režiséri
Kategória:Slovenskí rozhlasoví scenáristi
Kategória:Slovenskí prekladatelia
Kategória:Osobnosti z Krompách
Žižiavka obyčajná

**Žižiavka obyčajná** () je kôrovec z čeľade *[[Porcellionidae]]*. Patrí do radu rovnakonôžky (*Isopoda*).

## Morfológia a vývoj
Často sa vyskytuje v skleníkoch, pivniciach a v pareniskách, a to v dospelom i larválnom štádiu.

Dospelý jedinec má oválne telo dlhé 11 - 16 mm, široké 6 - 7 mm, veľmi sploštené, žltkastej alebo tmavosivej farby.

Samičky po oplodnení kladú vajíčka, ktoré sa nachádzajú v špeciálnych kapsičkách upevnených na predných nohách. Larvy sa liahnu v týchto kapsičkách, opúšťajú ich a začínajú samostatne žiť.

## Škodca
Tento druh poškodzuje klíčky vysiatych semien, ako aj prízemné časti rastlín, korene uskladnenej zeleniny, zemiaky v skladoch i hrobliach, ako aj šampiňóny.Ale dajú sa použiť ako čističe terária pre slimáky.

## Iné projekty

## Zdroj
* A.Studziňski, F.Kagan, Z. Sosna: *Atlas chorôb a škodcov zeleniny*

Kategória:Porcellionidae
Slizniačik poľný

**Slizniačik poľný** () je druh slimáka z čeľade slizniačikovité (*Agriolimacidae*).

## Morfológia
Je to malý slimák na chrbte s vápennou platničkou; telo má podlhovasté, vretenovité, dlhé 40 - 60 mm, široké okolo 5 mm, hnedastej alebo sivej farby. Podobne ako ostatné slimáky, pohybuje sa pomocou plochého, silne vyvinutého chodidla.

## Vývoj
Prezimujú najmä vajíčka, ale aj pohlavne dospelé i nedospelé jedince, a to v horných vrstvách pôdy, pod hrudkami alebo zvyškami rastlín. Na jar sa z vajíčok liahnu mladé slimáky, ktoré v noci obžierajú kultúrne rastliny i burinu. Cez deň sa skrývajú na vlhkých miestach, pod hrudkami zeme, kameňmi a pod. Slizniak kladie vajíčka do pôdy v kopách po 20 - 30 kusoch, spolu okolo 250 vajíčok. Obdobie kladenia vajíčok je dlhé, takže v čase vegetácie sa môžeme stretnúť s rozličnými vývojovými štádiami tohto slimáka. Celkový vývoj slizniačika trvá 20 - 35 dní, čo závisí od vlhkosti prostredia a od teplotných pomerov. Na pozemkoch s pestovanou zeleninou v blízkosti lúk, parkov a stromovej výsadby sa často vyskytuje slizovec záhradný (*Arion hortensis*), ktorý poškodzuje rastliny podobne ako slizniačik poľný.

## Škodca
U nás sa vyskytuje všade; v niektorých rokoch spôsobuje značné škody. V čase vegetácie, najmä na jeseň, môžeme na mnohých kultúrnych rastlinách pozorovať listy s vyhryzenými dierkami, na okrajoch ktorých vidieť stopy po ohrýzaní. Tieto dierky majú obyčajne hranaté kontúry. Na poškodených rastlinách vidieť lesklý zaschnutý sliz zanechaný slimákom, ktorý v noci obžieral rastlinu. Zo zeleniny škodca najčastejšie napáda kapustovité a fazuľu.

## Zdroj
* A.Studziňski, F.Kagan, Z. Sosna - *Atlas chorôb a škodcov zeleniny*

Kategória:Slizniačikovité
Majstrovstvá sveta v ľadovom hokeji hráčov do 20 rokov 1999

**[[Majstrovstvá sveta v ľadovom hokeji hráčov do 20 rokov]]** v roku **[[1999]]** sa uskutočili od 26. decembra 1998 do 5. januára 1999 vo Winnipegu.

## Základné skupiny

### Skupina A

### Skupina B

## Skupina o udržanie

## Play-off
### Pavúk

### Štvrťfinále

### Semifinále

### Zápas o 5. miesto

### Zápas o 3. miesto

### Finále

## Poradie a štatistiky

### Konečné umiestnenie

### Kanadské bodovanie

## Zostavy najlepších mužstiev
10px  **Rusko**

Jurij Gerasimov, Alexej Volkov - Michail Donika, Konstantin Gusev, Dmitrij Kokorev, Artem Marians, Maxim Maslenikov, Kiril Safronov, Vitalij Višnevskij - Maxim Sergejevič Afinogenov, Denis Archipov, Maxim Balmočnych, Artum Chubarev, Jurij Dobriškin, Dmitrij Kirilenko, Roman Ľašenko, Andrej Nikitěnko, Alex Rjazancev, Petr Šastlivij, Denis Švidkij, Aleksandr Verenikin, Alexander Zevakin. **Trenéri:** Gennadi Tygurov a Valentin Gurejev

10px  **Kanada**

Brian Finley, Roberto Luongo − Bryan Allen, Brian Campbell, Andrew Ference, Brad Ference, Robyn Regehr, Brad Stuart, Mike Van Ryn − Blair Betts, Tyler Bouck, Kyle Calder, Jason Chimera, Harold Druken, Rico Fata, Simon Gagné, Brad Leeb, Adam Mair, Kent McDonell, Brenden Morrow, Daniel Tkaczuk, Jason Ward**Trenéri:** Tom Renney, Stan Butler a Claude Julien

10px  **Slovensko**

Karol Križan, Ján Lašák - Martin Bartek, Martin Čakajík, Ladislav Harabin, Branislav Mezei, Tomáš Nádašdi, Peter Podhradský, Marek Priechodský, Juraj Slovák, Peter Smrek - Zoltán Bátovský, Martin Cibák, Marián Gáborík, Michal Hudec, Martin Hujsa, Michal Košík, Roman Maczoszek, Ladislav Nagy, Lubomír Pištěk, Peter Sejna, Miroslav Zálešák.**Trenéri:** Ján Filc, Miroslav Kimijan

## Referencie

Kategória:Majstrovstvá sveta juniorov v ľadovom hokeji
Kategória:Majstrovstvá sveta v ľadovom hokeji 1999
Kategória:1998 v Kanade
Kategória:1999 v Kanade
Kategória:Ľadový hokej v 1998
Kategória:Ľadový hokej v 1999
Kategória:Ľadový hokej v Kanade
Kategória:Šport vo Winnipegu
Kategória:Brandon (Manitoba)
Umbra (tieň)

thumb|right|Umbra, penumbra a antumbra
thumb|right|Umbra, penumbra a antumbra mimo astronómie

**Umbra** (**(úplný) tieň**), **penumbra** (**polotieň**) a **antumbra** sú mená pre tri rôzne časti tieňa, ktoré sa tvoria, ak zdroj svetla nie je bodom. Tieto názvy sa používajú hlavne pri tieňoch tvorených astronomickými objektami.

## Umbra/Úplný tieň
Umbra (lat. tieň) je najtemnejšia časť tieňa. Vo vnútri umbry je zdroj svetla úplne zakrytý cloniacim telesom. V astronómii sa pozorovateľ vo vnútri umbry nachádza v úplnom zatmení.

## Penumbra/Polotieň
Penumbra (lat. *paenes* skoro, + *umbra* tieň) je miesto, kde iba časť cloniaceho telesa zakrýva zdroj svetla. V astronómii sa pozorovateľ vo vnútri penumbry nachádza v čiastočnom zatmení.

## Antumbra
Antumbra je miesto, kde sa cloniace teleso javí úplne pohltené v disku svetelného zdroja. V astronómii, ak sa pozorovateľ pohne bližšie smerom k svetelnému zdroju, zdanlivá veľkosť cloniaceho telesa sa začne zväčšovať, až kým nenastane umbra. Pozorovateľ v tomto mieste vidí prstencové zatmenie.

Kategória:Optické javy
Penumbra

**Penumbra** môže byť:
* polotieň, pozri pod umbra (tieň)
* francúzska gothic-metalová hudobná skupina, pozri Penumbra (francúzska hudobná skupina)
* séria počítačových hier:
** 
** 
**
Majstrovstvá sveta v ľadovom hokeji hráčov do 20 rokov

**Majstrovstvá sveta v ľadovom hokeji hráčov do 20 rokov** (známe ako aj **Majstrovstvá sveta v ľadovom hokeji juniorov**) sú hokejový turnaj organizovaný každoročne na prelome rokov medzinárodnou hokejovou federáciou, na ktorom sa môžu zúčastniť hráči mladší ako 20 rokov.

Turnaj sa prvýkrát zorganizoval v roku 1974. Vtedy však išlo iba o neoficiálne majstrovstvá. Prvé oficiálne majstrovstvá pod záštitou IIHF sa uskutočnili v bývalom Česko-Slovensku v mestách Zvolen a Banská Bystrica roku 1977.

Azda najznámejší turnaj sa odohral v roku 1987, kedy sa majstrovstvá konali v česko-slovenských Piešťanoch a Trenčíne. Turnaj preslávila hromadná bitka hráčov Sovietskeho zväzu a Kanady vo finálovom stretnutí. Všetko sa to začalo sekerou Pavela Kostičkina na Kanaďana Theorena Fleuryho. Okamžite na to pribehol zo striedačky Jevgenij Davydov na čo všetci zareagovali masovou bitkou, ktorá trvala 20 minút. Nórsky rozhodca Hans Rønning dokonca odišiel z ľadu a išiel za organizátormi, aby vypli v aréne svetlá. Tak sa aj stalo, ale bitka napriek tme pokračovala ďalej. Keďže pravidlá IIHF hovoria o tom, že po bitke je hráč okamžite vylúčený do konca zápasu, nezostávalo nič iné ako zápas ukončiť a diskvalifikovať oba tímy. Všetci hráči z oboch tímov dostali dištanc na 18 mesiacov. Ten však po čase IIHF zrušila.

## Prehľad turnajov
### Neoficiálne turnaje

### Oficiálne turnaje
;Legenda
***<small>(#)</small>** Poradie medaily v tom čase pre krajinu.

## Medailová tabuľka
Neoficiálne šampionáty v tabuľke zaradené nie sú.

Štáty napísané *kurzívou* už na šampionáte nehrajú.

## Turnajové ocenenia
Každoročne direktoriát IIHF udeľuje na konci šampionátu ceny pre troch najlepších hráčov na svojom poste – najlepší brankár, obranca a útočník.

## Poznámky
#  Tímy sa dostali na svoje miesta po dodatočnej diskvalifikácii Kanady a Sovietskeho zväzu.

## Referencie

## Pozri aj
*Majstrovstvá sveta v ľadovom hokeji
*Majstrovstvá sveta v ľadovom hokeji hráčov do 18 rokov


Kategória:Turnaje usporadúvané Medzinárodnou federáciou ľadového hokeja
Slovenská literatúra (časopis)

**Slovenská literatúra** s podtitulom revue pre literárnu vedu je vedecký časopis vydávaný Ústavom slovenskej literatúry Slovenskej akadémie vied v Bratislave. Časopis bol založený v roku 1954. Publikuje štúdie, články, recenzie a výskumné materiály predovšetkým o dejinách slovenskej literatúry a teórii literatúry.

## Externé odkazy
* Informácie o časopise na stránkach USL SAV: http://www.uslit.sav.sk/slovlit.htm 

Kategória:Slovenské literárne časopisy
Kategória:Časopisy v slovenskom jazyku
Blatniakovité

**Blatniakovité** (lat. *Umbridae*) je čeľaď z radu šťukotvaré. Recentné rody tejto čeľade sa po slovensky volajú **blatniak**.

## Charakteristika
Sú to mäsožravce. Charakteristická je zadná pretiahnutá chrbtová plutva, zaguľatená chvostová plutva, brušné a ritné plutvy sú posunuté za polovicu tela dozadu, oči sú v pomere k hlave relatívne veľké. Ich pohlavie je ťažko rozoznateľné. 

Vyskytujú sa v severnej Európe, Ázii a Amerike. Jediným európskym druhom je silno ohrozený blatniak tmavý (Umbra krameri).

## Systematika
*?rod †Proumbra (zaraďovaný aj mimo blatniakovitých) 
*rod Dallia - blatniak
*rod Umbra - blatniak
*rod Novumbra - blatniak
Appa Šerpa

thumb|Apa Šerpa (''Lhakpa Tenzing Šerpa'')
**Appa** (rodený **Lhakpa Tenzing Šerpa**; * 20. január 1960), prezývaný „Super Sherpa“, je šerpský horolezec, človek, ktorý vystúpil na Mount Everest najviac krát.
Niekedy uvádzaný tiež **Apa**. Dátum, dokonca rok narodenia, je neistý (môže byť až 1962), šerpovia nevedú matriky.

## Lezenie
Po troch neúspešných pokusoch napokon vystúpil v r. 1990 na Mount Everest bez umelého kyslíka. Potom to ako sirdar mnohých expedícií ešte veľakrát zopakoval, v máji r. 2010 vykonal svoj dvadsiaty výstup. Bol za to viackrát zapísaný do Guinessovej knihy a dostal čestnú medailu bývalého nepálskeho kráľa.

## Referencie

## Externé odkazy
* Apa Sherpa - malý veľký muž 

## Zdroj
* M. Vranka, *Horolezectvo na prelome tisícročí*, Šport 2003. 

Kategória:Narodenia v 1960
Kategória:Nepálski horolezci
Peter Brezovan

**Peter Brezovan** (* 9. december 1979, Bratislava) je slovenský futbalový brankár. Chytá v anglickom klube Brighton and Hove Albion. Bol členom Slovenskej reprezentácie do 21 rokov.

## Iné projekty

## Referencie


## Externé odkazy
* Peter Brezovan na Soccerbase  
* Peter Brezovan na stránke premiership.cz 

## Zdroj

 

Kategória:Osobnosti z Bratislavy
Kategória:Slovenskí futbalisti
Kategória:Hráči MŠK Petržalka
Kategória:Hráči FK Vinohrady Bratislava
Kategória:Hráči ŠKP Devín
Kategória:Hráči MSK Břeclav
Kategória:Hráči SK Sigma Olomouc
Kategória:Hráči 1. FC Brno
Kategória:Hráči FK Inter Bratislava
Kategória:Hráči Swindon Town FC
Aleš Höffer

**Aleš Höffer** (* 9. december 1962 – † 14. november 2008) bol český atlét, ktorý sa venoval behu na 110 m cez prekážky. Na Halových Majstrovstvách Európy v Budapešti 1988 získal v behu na 60 m cez prekážky zlatú medailu časom 7,56 s. Tento čas bol až do 13. februára 2009 platným českým rekordom. Vtedy ho zlepšil Petr Svoboda na 7,55 s.

## Referencie
* Halový mistr Evropy Aleš Höffer nás navždy opustil *atletika.cz: 14. november 2008* 


## Externé odkazy
* Aleš Höffer na stránke IAAF.org

Kategória:Narodenia v 1962
Kategória:Úmrtia v 2008
Kategória:Českí atléti
Kategória:Českí bežci na 110 m cez prekážky
Kategória:Bežci na 110 m cez prekážky
Timothy Zahn

**Timothy Zahn** (* 1. september 1951, Chicago, Illinois, USA) je americký spisovateľ science fiction. Jeho najznámejším dielom je trilógia o veľkoadmirálovi Thrawnovi, odohrávajúca sa vo vesmíru Star Wars niekoľko rokov po Návrate Jediho.

Narodil sa v Chicagu v roku 1951. Na Michiganskej štátnej univerzite získal v roku 1973 bakalársky titul z fyziky. Ďalší akademický titul – magisterský – získal opäť z fyziky v roku 1975 na University of Illinois. V tom istom roku sa začal venovať písaniu science fiction. Je ženatý, jeho manželka Anna s ním žije v Oregone. Roku 1984 získal Cenu Hugo za novelu *Kaskádový bod*.

## Dielo
### Star Wars
#### Thrawnova trilógia
# *Heir to the Empire*, 1992 (čes. Dědic Impéria)
# *Dark Force Rising*, 1993 (čes. Temná síla na vzestupu)
# *The Last Command*, 1993 (čes. Poslední povel)

#### Ruka Thrawnova
# *Specter of the Past*, 1998 (čes. Přízrak minulosti)
# *Vision of the Future*, 1999 (čes. Vize budoucnosti)

#### Romány
* *Survivor's Quest*, 2004
* *Outbound Flight*, 2006
* *Allegiance*, 2007
* *Star Wars: Medzigalaktická výprava*, 2006
**Komiksy:**
* *Mara Jade: By the Emperor's Hand* – v spolupráci s Michaelom Stackpolom
* *Mara Jade: A Night on the Town* – in: Star Wars Tales #1

#### Poviedky
* *Hammertong* – antológia „Tales from the Mos Eisley Cantina“
* *Side Trip* – antológia „Tales from the Mos Eisley Cantina“, v spolupráci s Michaelom Stackpolom
* *Interlude at Darknell* – antológia „Tales from the Mos Eisley Cantina“, v spolupráci s Michaelom Stackpolom
* *Sleight of Hand* – antológia „Tales from Jabba's Palace“

### Conquerors Trilogy
* *Conquerors' Pride*, 1994
* *Conquerors' Heritage*, 1995
* *Conquerors' Legacy*, 1996

### Cobra Series
* *Cobra*, 1986 (čes. Kobra + Kobra z Aventine, 2002)
* *Cobra Strike*, 1987 (čes. Synové kobry + Vojna kober) 
* *Cobra bargain*, 1988

### Blackcollar Series
* *The Blackcollar*, 1983
* *The Backlash Mission*, 1986

### Dragonback Series
* *Dragon and Thief*, 2003
* *Dragon and Soldier*, 2004
* *Dragon and Slave*, 2005

### Romány
* *The Firebird*
* *A Coming of Age*, 1985
* *Triplet*, 1987
* *Spinneret*, 1985
* *Deadman Switch*, 1988
* *War Horse*, 1990
* *The Icarus Hunt*, 1999
* *Angelmass*, 2001
* *Manta's Gift*, 2002
* *Green and the Gray*, 2004
* *Night Train to Rigel*, 2005

### Zbierky
* *Cascade Point and Other Stories*, 1986
* *Time Bomb and Zahndry Others*, 1988
* *Distant Friends and Other Stories*, 1992
* *Star Song and Other Stories*, 2002

## Ocenenia
* Cena Hugo
** 1984 – novela – *Kaskádový bod*

## Externé odkazy
* http://www.dragoncon.org/people/zahnt.html 
* Bibliografia ba SciFan 
* Bibliografia na ISFDB

Kategória:Spisovatelia science-fiction
Kategória:Nositelia ceny Hugo
Kategória:Osobnosti zo Chicaga
Obežná rovina

**Obežná rovina** objektu obiehajúceho iný objekt je geometrická rovina, v ktorej sa nachádza obežná dráha. Vo vesmíre stačia tri body na definovanie obežnej polohy. Základným príkladom môže byť: 

* stred centrálneho telesa, 
* stred obiehajúceho telesa a 
* stred obiehajúceho telesa v neskoršom čase.

Definícia inklinácie planét Slnečnej sústavy znamená uhol ich obežnej roviny k ekliptike. Pre mesiaca obiehajúceho inú planétu, je vhodné definovať inklináciu obežnej dráhy mesiaca ako uhol medzi obežnou rovinou a rovníkom planéty.

## Umelé satelity okolo Zeme
Pre vypustenie staníc a umelých satelitov je obežná rovina základným parametrom obežnej dráhy, čo znamená, že je potrebné veľké množstvo pohonných látok na zmenu obežnej roviny telesa. Ďalšie parametre ako obežná doba, excentricita obežnej dráhy a fáza obežnej dráhy sa dajú pohonným systémom ľahšie zmeniť.

Obežné roviny satelitov sa odchyľujú neguľovou podstatou gravitácie Zeme, čo spôsobuje pomalé rotovanie obežnej roviny okolo Zeme v závislosti od uhla roviny k rovníku. Pre roviny, ktoré sú v kritickom uhle to môže znamenať, že obežná rovina bude sledovať Slnko okolo Zeme, čím sa vytvorí heliosynchrónny obeh.

## Pozri aj

* Elementy dráhy

Kategória:Astronómia
Kategória:Kozmonautika
Kategória:Nebeská mechanika
Umbra

**Umbra** môže byť:
*pigment, pozri umbra (pigment)
*najtmavšia časť tieňa, pozri umbra (tieň)
*rod rýb, pozri Umbra (rod)
Ann C. Crispinová

**Ann C. Crispinová** (* 5. apríl 1950, Stamford, Connecticut, USA – † 6. september 2013, Waldorf, Maryland, USA) bola americká spisovateľka science fiction, autorka viac než šestnástich publikovaných noviel. 

Písala od roku 1983. Jej novely ovplyvnili, alebo sa stali základom niekoľko epizód seriálu Star Trek, a vytvorila aj seriál *StarBridge*.

## Dielo
***Han Solo - trilógia**
:vydané ako *Star Wars: The Han Solo Omnibus* (2000)
#*The Paradise Snare* (1997), ISBN 0-553-57415-9
#*The Hutt Gambit* (1997), ISBN 0-553-57416-7
#*Rebel Dawn* (1997), ISBN 0-553-57417-5

***Star Wars - krátke poviedky**
**"Play It Again, Figrin D'an" (v *Tales from the Mos Eisley Cantina*, 1995)
**"Skin Deep" (v *Tales from Jabba's Palace*, 1996)

***Starbridge - novely**
#*Starbridge* (1989)
#*Silent Dances* (1990) (s Kathleen O'Malley)
#*Shadow World* (1991) (s Jannean Elliott)
#*Serpent's Gift* (1992) (s Deborah A. Marshall)
#*Silent Songs* (1994) (s Kathleen O'Malley)
#*Ancestor's World* (1996) (s T. Jackson King)
#*Voices of Chaos* (1998) (s Ru Emerson)

***Star Trek**
***Yesterday's Son* (1983)
***Time for Yesterday* (1988)
***The Eyes of the Beholders* (1990)
***Sarek* (1994)
***Star Trek: Enter the Wolves* (2001) (s Howard Weinstein)
***Sand and Stars: Signature Edition* (2004)

***Witch World**
***Gryphon's Eyrie* (1984) (s Andre Norton)
***Songsmith* (1992) (s Andre Norton)

***V**
***V* (1984)
***V: East Coast Crisis* (1984) (s Howard Weinstein)
***V: Death Tide* (1984) (s Deborah A. Marshall)

***The Exiles of Boq’urain**
***Storms Of Destiny* (2005)
***Future projects: Exiles of Boq'urain Trilogy · Book 2 & 3*

***Rôzne**
***Sylvester* (1985)
***Alien: Resurrection* (1997) (s Kathleen O'Malley)

## Referencie


## Externé odkazy
* Oficiálna stránka
* 
* List of works at Fantastic Fiction
* StarBridge ebooks
* Grandmaster Announcement
* Memorial Page

Kategória:Spisovatelia USA
Kategória:Osobnosti z Connecticutu
Jolee Bindo

**Jolee Bindo** je postava z Hviezdnych vojen, rytier Jedi, ktorý bojoval po boku Revana proti Malakovi.

S Revanom sa prvýkrát stretáva na Kashyyyku, domovskej planéte Wookiov (medzi ktorých patrí Chewbacca). Potom ho nasleduje a ako jediného ho nenechá ísť samotného do chrámu k Star Forge. Spoločne bojujú proti Bastile Shan, ktorá podľahla zvádzaniu temnej strany.

Jolee je tak isto preslávený svojím putovaním po Vonkajšom páse a Neznámych oblastiach. Zanechal po sebe holocron, v ktorom sú jeho cesty zaznamenané. Zatiaľ však nebol objavený.

Kategória:Postavy Hviezdnych vojen
Štátna cesta 3 (Albánsko)

**Štátna cesta 3** () je cesta v Albánsku, ktorá spája Tiranu, Elbasan, Pogradec a Korçë a končí sa na štátnej hranici s Gréckom. Po SH3 prechádza európska cesta 852. V lete 2009 prebehla na mnohých úsekoch SH3 rekonštrukcia.

## Zdroj
* Google maps

3
Claudio Slon

**Claudio Slon** (* 12. november 1943, São Paulo, Brazília – † 16. apríl 2002, Denver, Colorado, USA) bol brazílsky džezový bubeník.

## Zo života
Bol synom huslistu a baletnej inštruktorky. Profesionálne začal hrať už v mladom veku. Po boku svojho otca vystupoval v São Paulo Philharmonic v São Paulo.

## Filmografia
* 1985 – *School Spirit* (ako hudobník z Brazílie)

## Externé odkazy
* Oficiálne stránky venované Claudiovi Slonovi 
* Diskografia 

Kategória:Brazílski džezoví bubeníci
Kategória:Osobnosti zo São Paulo
Balanitída

**Balanitída** je zápal končeka penisu (žaluďa) vyvolaný spareninou, alergickou reakciou alebo fimózou. Balanitída nie je vážnym problémom, avšak pri častom opakovaní sa pacient bude musieť podrobiť obriezke.

## Zdroj
* 

Kategória:Choroby močovej a pohlavnej sústavy
Pravidlá podsvetia (House)

**Pravidlá podsvetia** (anglicky: *Mob Rules*) je pätnásta epizóda z prvej série seriálu Dr. House.

## Dej

House lieči pacienta, Joey Smitha, ktorý musí ísť do ochrany svedkov, aby mohol svedčiť proti mafiánom. Pri sledovaní basketbalu skolabuje a upadne do kómy. Pacientov brat, ktorý je zhodou okolností právnik v bratovej kauze, chce, aby brata netestovali a prehovára a presviedča Housea, aby oneskoril diagnostikovanie, liečenie a následné prepustenie. Pacient sa ale preberie z kómy a nejaví žiadne symptómy ochorenia. House ho však nechce prepustiť aj keď má jeho tím na to iný názor. Vogler, ktorý je anonymne informovaný, nechá pacienta z nemocnice prepustiť. Za dve hodiny sa však vracia v sanitke potom, čo znovu skolaboval a upadol do kómy. Chase sa domnieva, že kóma bola spôsobená hepatitídou typu C, ktorú mohlo spôsobiť používanie drog alebo homosexualita, ale pacientov brat ho za toto vyjadrenie udrie. Potom čo si pacientov brat pohovorí s Houseom, je vedená oficiálne liečba tak, aby nepotvrdzovala Chaseovu verziu. Prevedená biopsia vyvráti hepatitídu a Houseovi napadne otrava jedom. House v garážiach miesto svojho auta objaví červenú Korvetu, ktorá je darom od mafie. Pacient má vysokú hladinu estrogénu, čo je nový symptóm, ktorý do ničoho nezapadá. Jeho pečeň kolabuje a Houseov tím netuší, čo je príčinou. Použijú tak prasačiu pečeň na prečistenie jeho krvi. Houseovi napadne, že otrava môže byť spôsobená prípravkom z čínskych bylín, ktoré majú pomôcť pri odvykaní od fajčenia. Smith sa preberie z kómy, ale po chvíli do nej znova upadne. House zisťuje, že mal pred oboma kómami steak. Kómu tak mohlo spôsobiť veľké množstvo bielkovín. Zvýšené množstvo estrogénu sa však stále nevysvetlilo. Neskôr House zistí, že zvýšená hladina estrogénu v jeho tele je spôsobená bylinným doplnkom, ktorý používajú ako afrodiziakum  homosexuáli. Ukazuje sa, že do ochrany svedkov chce ísť pacient práve kvôli svojej homosexualite, aby začal nový život. Jeho brat je tím otrasený, ale nakoniec mu odpustí. 

Vogler vyvíja nátlak na Cuddyovú, aby ospravedlnila, prečo Housea stále zamestnáva. Nakoniec ho zachráni. Ku koncu epizódy House povie Wilsonovi, že pod nátlakom Voglera musí vyhodiť jedného člena tímu.

## Diagnózy
* **Zlé diagnózy:** Hepatitída typu C, otrava bylinou HU
* **Správna diagnóza:** Nedostatok ornitín-transkarbamoylázy (OTCD)

## Zdroje

## Pozri aj
* Hepatitída typu C
* Mafia
* Homosexualita

## Iné projekty
 

## Externé odkazy
* DrHouse.cz - Zákon mafie 
* HouseMD.serial4u.cz  - 1x15 Mob Rules

Kategória:Epizódy 1. série seriálu Dr. House
Walter Bonatti

**Walter Bonatti** (* 22. jún 1930, Bergamo, Taliansko – † 14. september 2011, Rím) bol taliansky horolezec, najvýznamnejší horolezec na prelome 50. a 60. rokov 20. storočia po smrti H. Buhla.

## Lezenie
Absolvoval veľa dôležitých výstupov v Alpách. V roku 1947 vyliezol severnú stenu Eigeru, 1951 prvovýstup na Grand Capucin, 1953 zimný výstup severnými stenami Cima Ovest a Cima Grande. V roku 1954 bol účastníkom výpravy na K2, Compagnoni a Lacedelli dokončili prvovýstup pomocou kyslíka, ktorý im vyniesol. Bonatti musel núdzovo nocovať v , keď mu kolega nenechal stan na dohovorenom mieste. 

V roku 1955 sólo prvovýstup juhozápadným pilierom Petit Dru. V roku 1956 uskutočnil skialpinistický prechod celého alpského oblúka. V roku 1958 sa vrátil do Karakoramu a vystúpil na Gašerbrum IV (). Spravil viacero prvovýstupov v Patagónii, najvýznamnejší 1961 na Rondoy. V tomto roku sa odohral aj tragický pokus o pilier Fréney na Mont Blanc, zo siedmich horolezcov prežili víchricu traja. 

Napokon uskutočnil dva zimné výstupy severnými stenami: 1963 Eiger, 1965 sólo Matterhorn.

O horách a zážitkoch v nich napísal skvelé knihy, jedna vyšla dávnejšie slovensky, druhá nedávno česky.

## Publikácie
* W. Bonatti: *Vrchy, moje vrchy*, Šport, 1967.
* W. Bonatti: *Hory mého života*, Altituda 2004.

## Referencie
* I. Dieška a kol.: *Horolezectvo - Encyklopédia*, Šport 1989.
* A. Marec: *Zóna odvahy*, 1989.

## Externé odkazy
* Hory môjho života

Kategória:Talianski horolezci
Kategória:Úmrtia na rakovinu pankreasu
Kategória:Rytieri veľkokríža Radu za zásluhy Talianskej republiky
Kategória:Talianski fotografi
Steven Nyman

**Steven Nyman** (* 12. február 1982, Provo, USA) je americký lyžiar. Svoje prvé a jediné víťazstvo  vo Svetovom pohári dosiahol 16. decembra 2006. Špecializuje sa na kĺzavé disciplíny.

## Víťazstvá vo Svetovom pohári

## Umiestnenie vo Svetovom pohári

## Externé odkazy
*
*
* Oficiálna stránka 

Kategória:Alpskí lyžiari USA
Kategória:Osobnosti z Utahu
Ľubomír Kadnár

**Ľubomír Kadnár** (* 27. september 1941, Karlova Ves, Bratislava – † 9. november 2008, Bratislava) bol slovenský kanoista, ktorý sa zúčastnil Letných olympijských hier 1972 v Mníchove. Je odchovancom klubu VK Tatran Karlova Ves. Taktiež je spoluzakladateľom Slovenského olympijského výboru.

## Život
Narodil sa 27. septembra 1941 Antonovi Kadnárovi a Jozefíne Kadnárovej. Obaja jeho rodičia viedli v Karlovej Vsi odboj proti fašizmu. Jeho otec zahynul v koncentračnom tábore Mauthausen-Gusen. Zomrel 9. novembra 2008 po krátkej a ťažkej chorobe. Pochovaný je 

Je po ňom pomenované novovzniknuté nábrežie pozdĺž Karloveského ramena.

## Úspechy
### Pretekárske

; Majstrovstvá sveta
* 1963
** K2 - 7. miesto

* 1966
** K4 1 000 m - 6. miesto

* 1971
** K4 1 000 m - 8. miesto
** K4 10 000 m - 9. miesto

; Majstrovstvá Európy
* 1961
** K4 10 000 m - 5. miesto

* 1965
** K2 5 000 m - 4. miesto

; Olympijské hry
* Mníchov 1972
** K4 1 000 m - 9. miesto

### Trénerské

; Olympijské hry
* Barcelona 1992
** K4 - 4. miesto

### Osobné
;  Slovensko
* Zlaté kruhy SOV

## Referencie

* Schultzová, D.: Karlova Ves smúti a dejiny nikdy nezabudnú..., Bratislava, OZ Karlovka, 11/2008, s. 8-9


Kategória:Slovenskí olympionici
Kategória:Slovenskí kanoisti
Kategória:Nositelia ocenenia Zlaté kruhy SOV